“બીજાના ભલામાં આપણું ભલું છે.” આ જીવનભાવના સાથે માનવ માત્રના ઉત્થાન માટે, સમાજના ઉત્કર્ષ માટે જેમણે પોતાનું ૯૫ વર્ષનું જીવન સમર્પિત કરી દીધું તેવા યુગવિભૂતિ પરમ પૂજય પ્રમુખસ્વામી મહારાજની ૯૮માં જન્મજયંતી મહોત્સવ રાજકોટ ખાતે તારીખ ૫ થી ૧૫ ડીસેમ્બર દરમ્યાન ઉજવાનાર છે. આ ઉપક્રમે સમગ્ર વર્ષ દરમિયાન રાજકોટ શહેરમાં બી.એ.પી.એસ. સ્વામિનારાયણ મંદિર દ્વારા અનેકવિધ સામાજીક અને સાંસ્કૃતિક કાર્યક્રમો યોજવામાં આવશે. જેનો સમગ્ર રાજકોટના ભાવિક ભક્તોને લાભ મળનાર છે.